Geen borgtog vir pa wat glo seuns keelaf sny | Maroela Media
Lt.kol. Malesela Ledwaba, polisiewoordvoerder, het gesê Kekana is borgtog geweier en die saak is na die hooggeregshof in Polokwane verwys en sal op 21 Januarie daar voorkom.
Kekana staan tereg op vier aanklagte van moord op onderskeidelik Bokang Kekana (13), Keneilwe Kekana (10), Hlologelo Kekana (6) en Lekgoledi Kekana (4). Hy het onskuldig gepleit op dié aanklagte.
Kekana en Lorraine is glo nie op goeie voet nie en hy het na bewering die Saterdagaand teruggekeer en al vier seuns vermoor deur hul kele af te sny. Hy het daarna selfmoord probeer pleeg, maar is deur die gemeenskap verhoed.
Lees vorige berigte oor Kekana op Maroela Media.
Ek sou dink hy behoort nie borg te kry nie. Untu teleurgesteld oor minister se teenkanting van Prasa-hofaansoek | Maroela Media
“Dit is duidelik dat Maswanganyi bloot hierdie noodsaaklike hofaansoek teenstaan om sy mag te bewys, sonder dat hy homself vertroud gemaak het met die omvang van die krisis wat Untu-lede daagliks in die gesig staar deur vir Prasa te werk,” het Steve Harris, algemene sekretaris van die vakbond, in ŉ verklaring gesê.
Untu moes Maswanganyi as die beskermheer van die staatsbeheerde onderneming as ŉ respondent in die saak noem, maar het nie die hof versoek om ŉ bevel teen hom toe te ken nie, het hy gesê.
“Die minister se besluit om die hofsaak teen te staan, sal bloot die saak uitstel. Die saak is nie net in belang van Prasa-werknemers nie, maar in die belang van alle pendelaars wat op treine staat maak om hulle daagliks werk toe en huis toe te vervoer.
“Untu besef dat daar met elke nuwe minister ŉ besem kom wat graag wil skoon vee, maar in die huidige omstandighede met die treine wat weekliks gevandaliseer en aan die brand gesteek word in groot stede, moet die minister die erns en dringendheid van die hangende aansoek besef. Untu wil nie hê enige van sy lede moet sterf of beseer word nie,” het Harris bygevoeg.
Untu het die hof verlede maand genader vir ŉ bevel om Prasa te dwing om aan sy verpligtinge te voldoen kragtens die Wet op Beroepsgesondheid en Veiligheid, die Wet op Arbeidsverhoudinge en die Grondwet, om veiligheid op die sentrale lyn tussen Kaapstad en Langa in die Wes-Kaap te verbeter.
Die vakbond het die hof versoek om Prasa opdrag te gee om ŉ gewapende reaksie-eenheid te vestig wie se lede by Netreg, Mitchells Plain en Chris Hani-stasies gestasioneer sal wees. Untu het ook die hof versoek om Prasa te dwing om ŉ gesamentlike taakspan wat die vakbond, ander verteenwoordigende vakbonde en die polisie insluit, aan te stel om ŉ langtermyn strategie vir pendelaars se veiligheid in Prasa te verseker.
Indien Untu suksesvol is met sy aansoek op die sentrale lyn, sal dit ŉ strategiese effek op Prasa hê om drasties veiligheid te verbeter by al sy persele in die res van die land, het Harris gesê.
Untu versoek die Wes-Kaapse regterpresident John Hlophe om die verhoor toe te staan op ŉ bespoedigde hofdatum.
“Die minister moet nou sy beëdigde verklaring aflê om aan die hof te verduidelik waarom hy die aansoek teenstaan. Prasa het nog nie aangedui of hy die aansoek sal teenstaan nie,” het Harris bygevoeg.
Maklik laat minister van vervoer vir ñ week sonder enige lyfwagte trein ry – veral op daai probleem lyne en stasies. Voordat hy nie invoeling kom met wat regtig aangaan, gaan dinge nie beter raak. Lekker om in gemaklike kantoor te sit en dink jy weet wat aangaan. Om dit self te ervaar – heel ander storie. Minister Maswanganyi gaan ry bietjie trein – ons dare jou!
Voordat ministers nie self aan ontvang kant van swak diens en onveiligheid orals staan, gaan dinge nie beter raak.
Ai mense ek voel jammer vi julle. Minister stel in niemand se veiligheid belang. Hyt wagte en verdien m….. salaris. Sy enigste belangstelling